I Am... Yours: An Intimate Performance at Wynn Las Vegas

**I Am... Yours: An Intimate Performance at Wynn Las Vegas** on yhdysvaltalaisen laulaja Beyoncén kolmas live- ja neljäs videoalbumi. Se julkaistiin 23. marraskuuta 2009 Music World Entertainmentin ja Columbia Recordsin kautta. Albumi taltioitiin Encore-teatterissa Paradisessa, Nevadassa 2. elokuuta 2009. Julkaisu sisältää yli 30 kappaletta, ja sen ohjasi Nick Wickham.

## Taustaa
Beyoncé esiintyi *I Am... Yours* -konserttirykelmässä 30. heinäkuuta 2009 – 2. elokuuta 2009 Encore-teatterissa Wynn Las Vegas -kasinolla osana hänen *[[I Am... World Tour (kiertue)|I Am... Tour World Tour]]* -kiertuettaan. Häntä säesti kokonaan naisista koostuva Suga Mama -yhtye sekä orkesteri. Esityksen koreografian loivat Beyoncé ja Frank Gatson Jr. Puhuessaan konserteistaan Beyoncé kertoi: ”Olen aina halunnut esiintyä Las Vegasissa, olen aina halunnut tehdä oman showni, koska monet joita ihailen ovat pitäneet siellä uskomattomia esityksiä. Ajattelin, että jos haluan tehdä oman Las Vegas -konserttini, sen täytyy olla oikeanlainen. Siinä pitää olla mukana sydäntä ja sielua, ja sen täytyy olla jotakin unohtumatonta. [...] Koko tavoitteeni on, että ihmiset näkevät sen, mitä he eivät yleensä näe. Antakaa minulle vain yhtyeeni, lava, vähän savua ja valoja, niin näette hien, kivun, rakkauden ja sielun, kyse on musiikista.”

Beyoncén isän ja silloisen managerin Mathew Knowlesin mukaan päätös julkaista *I Am... Yours: An Intimate Performance at Wynn Las Vegas* sai alkunsa siitä, miten musiikkia esitettiin digitaalisessa maailmassa, sekä siitä, että ”livekokemus on tulossa yhä tärkeämmäksi”. Hän lisäsi, että live-esiintymiset osoittavat artistin kyvyn viihdyttää yleisöä livenä.

## Julkaisu ja mainostus

Beyoncén päätettyä *I Am Yours...* -konserttiresidenssinsä, alkoivat huhut, että esityksestä julkaistaisiin myös livealbumi. Marraskuun 2009 alussa ilmoitettiin, että Beyoncé julkaisee konsertin DVD:nä ja livealbumin CD-levynä nimellä *I Am... Yours: An Intimate Performance at Wynn Las Vegas*. DVD sisältää yli kolmenkymmenen kappaleen esityksen, mukaan lukien Beyoncén soolotuotantoa sekä Destiny’s Childin kappaleita. Se sisältää myös materiaalia kulissien takaa; osa materiaalista sisällytettiin myöhemmin Beyoncén kuudenteen videoalbumiin *[[Live at Roseland: Elements of 4]]*.

Albumi julkaistiin Yhdysvalloissa 23. marraskuuta 2009. Albumin normaaliversio (DVD) ja deluxe-versio (CD+DVD) julkaistiin samanaikaisesti. Blu-raynä albumi julkaistiin 15. joulukuuta 2009. DVD- ja Blu-ray-julkaisut sisältävät koko konsertin sekä 23 minuuttia materiaalia kulissien takaa. CD-julkaisun kaksi levyä sisältävät esiintymisen ääniraidat. American Broadcasting Company (ABC) esitti tunnin mittaisen kiitospäiväspesiaalin nimeltä *Beyoncé – I Am... Yours* 26. marraskuuta 2009. Channel 4 esitti konsertin Iso-Britanniassa 25. joulukuuta 2009. Albumin instrumentaaliversio julkaistiin digitaalisesti Amazon Musicissa ja iTunes Storessa 28. syyskuuta 2010.

## Vastaanotto
*Rap-Up* -lehden Tanya Remekie koki, että albumilla on ”pysäyttävä hetki, kun Sasha Fierce ja Bey[oncé] astuvat esiin leikkimään”. Hän päätti arvionsa toteamalla, että albumi on ”Broadway-tyylinen kertomus hänen elämästään, kerrottuna laulun ja tanssin kautta... jakaen hänen taianomaisen tarinansa”. *[[People (lehti)|Peoplen]]* kirjoittajat antoivat albumille kolme ja puoli tähteä neljästä ja kirjoittivat, että albumi ”tarjoaa hienosti hillittyjä versioita hänen hiteistään”, kuvaillen esitystä ”taianomaiseksi”. *Eye Weekly* -lehden kirjoittaja kutsui albumia ”poikkeukselliseksi”, lisäten, että albumi on ”tilaisuus kokea hänet [Beyoncé] läheltä ja henkilökohtaisesti”. AllMusicin Andy Kellman kuvaili albumia ”Vegasille sopivaksi teatterimaiseksi tuotannoksi, jonka Beyoncé ja hänen suuri taustayhtyeensä kulkevat energisesti läpi [Beyoncén kappaleet]. Hän huomautti, että ”se, mikä erottaa *I Am... Yoursin* tyypillisestä livealbumista on odottamattomat coverit, jotka ovat kudottu osaksi konserttia”.

### Arviot
* AllMusic: 
* *[[People (lehti)|People]]*: 
* Jam!: 

## Kaupallinen menestys
*I Am... Yours: An Intimate Performance at Wynn Las Vegas* debytoi Yhdysvaltain 50 parhaan musiikkivideon listan sijalla yksi, tehden siitä Beyoncén toisen DVD listaykkösen. Se vietti kymmenen viikkoa viiden parhaan joukossa, joista kahdeksan listaykkösenä. Vuoteen 2009 loppuun mennessä albumia oli myyty Yhdysvalloissa 99 000 kappaletta, mikä teki siitä vuoden kuudenneksi myydyimmän musiikki-DVD:n.

Yhdysvaltojen ulkopuolella julkaisu ylsi sijalle 11 sekä Australian Music DVD -listalla että Australian Urban Albums -listalla. Albumi on myynyt Australiassa platinalevyn verran. Iso-Britanniassa *I Am... Yours: An Intimate Performance at Wynn Las Vegas* debytoi ja oli parhaimmillaan UK R&B -listan sijalla 24. 

## Kappaleet
 

#### Huomautukset
* Lopputekstit sisältävät kappaleen ”Halo” live-version instrumentaalin.
* ”Sweet Dreams Medley” sisältää otteita Beyoncén kappaleesta ”Dangerously in Love 2” ja Anita Bakerin kappaleesta ”Sweet Love”.
* ”If I Were a Boy” sisältää elementtejä 2Pacin kappaleesta ”California Love” ja Alanis Morissetten kappaleesta ”You Oughta Know”.
* ”Déjà Vu Jazz Medley” sisältää otteita Duke Ellingtonin kappaleesta ”It Don’t Mean a Thing (If It Ain’t Got That Swing)” ja Destiny’s Childin kappaleesta ”Bootylicious”.
* ”I Wanna Be Where You Are” sisältää otteita Beyoncén ja Jay-Z:n kappaleesta ”Welcome to Hollywood” ja Georg Friedrich Händelin säveltämän *[[Messias-oratorio|Messias]]* -oratorion kappaleesta ”Hallelujah”.
* ”Destiny’s Child Medley” sisältää otteita Destiny’s Childin kappaleista ”No, No, No Part 1”, ”No, No, No Part 2”, ”Bug a Boo”, ”Bills, Bills, Bills”, ”Say My Name”, ”Jumping’, Jumpin’”, ”Independent Women Part I”, ”Bootylicious” ja ”Survivor”.
* ”Single Ladies (Put a Ring on It)” sisältää otteita MGMT:n kappaleesta ”Electric Feel”.
* ”Finale” sisältää otteita Duke Wellingtonin kappaleesta ”It Don’t Mean a Thing (If It Ain’t Got That Swing)” ja The Charles Parker Septetin kappaleesta ”Ornithology”

## Lähteet